পবিত্র রোম সাম্রাজ্য
শেষ পুণ্য রোমান সম্রাট ছিলেন ফ্রান্সিস ২, যিনি ১৮০৬ সালে নেপোলীয় যুদ্ধের সময় সম্রাজ্যের বিলুপ্তি ঘোষণা করেন। এর আগে ১৫১২ সালে বর্তমান জার্মানির কোলোনে অনুষ্ঠিত একটি রাজকীয় ডায়েটে (অঞ্চলসমূহের প্রতিনিধিদের নিয়ে সভা) সম্রাজ্যের নাম পরিবর্তন করে রাখা হয়েছিল "জার্মান জাতিসমূহের পুণ্য রোমান সম্রাজ্য" (জার্মান: Heiliges Römisches Reich Deutscher Nation)।
চতুর্থ চার্লস, পবিত্র রোমান সম্রাট
১১ জুলাই ১৩৪৭ সালে যুবরাজ নির্বাচকরা চার্লসকে রোমানদের রাজা হিসেবে নির্বাচিত করে তার বিরোদ্ধে ছিলেন সম্রাট চতুর্থ লুইস। ২৬ নভেম্বর ১৩৪৬ সালে বোনে তিনি রাজা হিসেবে অভিষিক্ত হন। তার বিরোধীর মৃত্যুর পর তিনি পুনরায় ১৭ জুন ১৩৪৯ সালে নির্বাচিত হন এবং ২৫ জুলাই রোমানদের সিংহাসন লাভ করেন। ১৩৫৫ সালের ৬ জানুয়ারি তিনি ইতালির রাজা হন এবং ৫ এপ্রিল পবিত্র রোমান সম্রাট হিসেবে অভিষিক্ত হন। ৪ জুন ১৩৬৫ সালে বুরগুন্ডির রাজ্যাভিষেকের মধ্য দিয়ে তিনি পবিত্র রোমান সাম্রাজ্যের সকল রাজ্যের শাসক হিসেবে অধিষ্ঠিত হন।